Z A P I S N I K
39. sjednice Vijeća Gradske četvrti Brezovica, 
održane 28. lipnja 2024. (petak) u sjedištu Gradske četvrti Brezovica,
 Brezovička cesta 100, s početkom u 17,00 sati.

Nazočni članovi Vijeća Gradske četvrti Brezovica: 
Tomislav Cavrić, Ivan Pucko, Irena Borovina, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević i Srećko Tatar.

Nenazočni članovi Vijeća Gradske četvrti Brezovica:
Nenad Žugaj.

Nazočni službenik Gradskog ureda za mjesnu samoupravu, promet, civilnu zaštitu i sigurnost:
Petar Vukelić, voditelj Područnog odsjeka.

Ostali prisutni:
M.Š. – predstavnica inicijative „Novi naručitelji“

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočno 9 od 11 članova Vijeća, čime su stečeni uvjeti za raspravu i pravovaljano odlučivanje. 
Prije utvrđivanja dnevnog reda, predsjednik otvara raspravu o zapisniku 38. sjednice Vijeća Gradske četvrti Brezovica. 
S obzirom na to da se nitko ne javlja za riječ, zapisnik daje na glasovanje.
Jednoglasno (9 “za“) je usvojen zapisnik 38. sjednice.
Tomislav Cavrić konstatira da su članovi Vijeća primili prijedlog dnevnog reda. Jučer je dostavljena zamolba gospođe M.Š. da prisustvuje sjednici i da predstavi umjetničku inicijativu „Novi naručitelji.“ Predlaže dopunu dnevnog reda sljedećom točkom: „Predstavljanje inicijative „Novi naručitelji.““ Izvještava kako je član Vijeća gospodin Vladimir Iviček dostavio prijedlog zaključka i zatražio da se dnevni red dopuni točkom „Prijedlog zaključka o potrebi ubrzavanje procesa izrade projektne dokumentacije za proširenje groblja u Brezovici.“ Vladimir Iviček informira prisutne o problematici vezano uz izradu projektne dokumentacije za izgradnju groblja, oborinske odvodnje i prometnice. Zatražio je da se razmotri uvrštavanje njegovog prijedloga zaključka u dnevni red.

/ Na sjednicu je u 17,02 sati došao Zlatko Katulić. /

Predsjednik Vijeća Tomislav Cavrić predlaže da se redom glasuje o dopunama dnevnog reda. Vijeće je jednoglasno (10 „za“) prihvatilo redom prijedloge dopune dnevnog reda.
 Predsjednik Vijeća predlaže izmjenu redoslijeda dnevnog reda. Vijeće je jednoglasno (10 „za“) prihvatilo izmjenu redoslijeda dopunjenog dnevnog reda.
Utvrđuje novi dopunjeni prijedlog dnevnog reda te ga daje na glasovanje.
Vijeće je jednoglasno (10 “za“) usvojilo

dnevni red:

1. Predstavljanje inicijative „Novi naručitelji“
2. Prijedlog zaključka o prijedlogu za postavljanje prometne opreme tipa „New Jersey“ na ulazu na parcelu k.č.br 1815/1 k.o. Kupinečki Kraljevec
3. Prijedlog zaključka o pokretanju postupka upisa nerazvrstane ceste
4. Prijedlog zaključka o očitovanju na prijedlog građanina P.J. za prenamjenom upotrebe zemljišta
5. Prijedlog zaključka o potrebi ubrzavanja procesa izrade projektne dokumentacije za proširenje groblja u Brezovici
6. Pitanja, prijedlozi i prigovori



Ad. 1. Predstavljanje inicijative „Novi naručitelji“

         Predsjednik Vijeća Tomislav Cavrić daje riječ gospođi M.Š. 
M.Š. informira prisutne o „Novim naručiteljima“, inicijativi koji daje mogućnost građanima da naruče umjetničko djelo za javni prostor u svojoj zajednici. Navela je primjer realizacije projekta obnove javnih zdenaca u naselju Gornji Stenjevec. Na taj način realiziraju se umjetnička djela u zapadnoj Europi. Želja je da se potakne demokratizacija umjetnosti, te da svaki građanin izrazi potrebu za izradom umjetničkog djela. M.Š. obraća se vijećima gradske četvrti kako bih od njih dobila informaciju postoji li neka grupa ili zajednica koja bi bila zainteresirana za intervenciju unutar svog prostora. Ona bi u narednom periodu provela tribine (rujan/2024.) u kojima bi pokušala definirati postoji li neka potreba za izradom umjetničkih djela u zajednici. 
	Tomislav Cavrić preporučio je da se prijedlog izrade umjetničkog djela barem okvirno definira putem predstavničkih tijela vijeća mjesnih odbora i vijeća gradske četvrti. 
	M.Š. pojašnjava da navedeni model umjetničke prakse ne privilegira mišljenje izabranih predstavnika nego svi zainteresirani građani imaju jednako pravo glasa. Medijatori su osobe koje pomažu zajednici definirati narudžbu.  Na temelju razgovora s naručiteljima i naručiteljicama, koje moderira medijator, umjetnik razvija umjetničko rješenje koje naručitelji mogu prihvatiti ili zatražiti daljnju doradu. Ona od članova Vijeća traži da ju se poveže s grupom građana s ovog područja. Kroz tribine bi se definiralo umjetničko rješenje.
	Srećko Tatar upozorio je da grupu zainteresiranih građana mogu činiti tri osobe. Osobe koje se slučajno pojave mogu nametnuti svoj narativ koji može biti drugačiji od traženja čitave zajednice. Upravo zbog toga u demokratskom procesu se odabiru politički predstavnici koji reprezentiraju traženja građana. 
	Ivica Kovačić upozorio je na primjer umjetničke intervencije u prostoru Brezovice, slučaj „kamena spoticanja“ koji je postavljen bez konsenzusa zajednice, temeljem neprovjerenih podataka. Naveo je slučaj ukidanja vodozaštitnog područja na području Gradske četvrti Brezovica, građani zbog toga pristupaju sa skepsom prema svemu što dolazi od političkih predstavnika Grada Zagreba ili ne dolazi iz zajednice.
[bookmark: _GoBack]	M.Š. je rekla kako su Novi naručitelji udruga, a ne predstavnici Grada Zagreba.
Zamolila je još jednom za pomoć oko animacije građana.
	Tomislav Cavrić zahvalio se na predstavljanju inicijative „Novi naručitelji“ gospođi M.Š.

Ad. 2. Prijedlog zaključka o prijedlogu za postavljanje prometne opreme tipa „New Jersey“ na ulazu na parcelu k.č.br 1815/1 k.o. Kupinečki Kraljevec

         Predsjednik Vijeća Tomislav Cavrić informira članove o Prijedlogu zaključka te otvara raspravu. Nakon kraće rasprave Prijedlog zaključka daje na glasovanje.
          Vijeće je jednoglasno (10 „za“) donijelo 

ZAKLJUČAK
o prijedlogu za postavljanje prometne opreme tipa „New Jersey“
na ulazu na parcelu k.č.br 1815/1 k.o. Kupinečki Kraljevec


1. Vijeće je razmotrilo zamolbe Vijeća Mjesnog odbora Kupinečki Kraljevec – centar i građana za onemogućavanje navoženja smeća na parcelu k.č.br 1815/1 k.o. Kupinečki Kraljevec, blizu izvora vode.

2. Vijeće je suglasno sa zamolbom te predlaže postavljanje prometne opreme tipa „New Jersey“ na Kraljevečkoj cesti prema parceli k.č. 1815/1 k.o. Kupinečki Kraljevec.
        
3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost, Sektoru za promet.


Ad. 3. Prijedlog zaključka o pokretanju postupka upisa nerazvrstane ceste
Predsjednik Vijeća Tomislav Cavrić izvještava o potrebi pokretanja postupka upisa nerazvrstane ceste. Nakon kraće rasprave u kojoj su sudjelovali članovi Vijeća, predsjednik 
predlaže da se zaključak nadopuni dodatni lokacijama. Petar Vukelić čita popis navedenih lokacija u raspravi. Vijeće je jednoglasno (10 „za“) prihvatilo nadopunu prijedloga zaključka.
           Vijeće je jednoglasno (10 „za“) donijelo

        ZAKLJUČAK 
 o pokretanju postupka upisa nerazvrstane ceste

1. Vijeće Gradske četvrti Brezovica raspravljalo je o traženju Vijeća Mjesnog odbora Dragonožec za pokretanjem postupka upisa ulice Markulinska draga II. odvojak (k.č.2908 k.o. Dragonožec) u popis nerazvrstanih cesta. Također, raspravljalo se o potrebi uvrštenja prometnica na čijem području se u narednom periodu planiraju radovi.

2. Vijeće traži pokretanje postupka geodetskog snimanja postojećeg stanja prometnice te upis istih kao nerazvrstane ceste u vlasništvu Grada Zagreba:

· Markulinska draga II. odvojak (k.č. 2908/1 i 2908/2 k.o. Dragonožec)
· Pučki (k.č. 2850 k.o. Dragonožec)
· Brebernička cesta, na području k.o. Starjak
· Brebernički brijeg, od Breberničke ceste do k.br. 65
· I. Brebernički odvojak
· IV. Brebernički odvojak
· Školska ulica, od ulice Kraljevečki brijegi do ulice Starjak
· Starjak, od ulice Kraljevečki brijegi (k.br. 172) do ulice Starjak II. odvojak
· Nabrežje, od ulice Horvati do Slemenske ceste
· Pavlići, od Potočke ceste do ulice Ašpergeri
· Ašpergeri, od ulice Pavlići do Kraljevečke ceste
· Vatrogasna cesta, od Potočke ceste do ulice Ašpergeri
· Matički, od Lukšića do Kraljevečke ceste
· Premužički put, od Derdića do Komara
· Derdići I. odvojak.

3. Ovaj zaključak dostavlja se Gradskom uredu za obnovu, izgradnju, prostorno uređenje, graditeljstvo i komunalne poslove na daljnje postupanje.


Ad. 4. Prijedlog zaključka o očitovanju na prijedlog građanina P.J. za prenamjenom upotrebe zemljišta

Predsjednik Vijeća Tomislav Cavrić konstatira da su članovi Vijeća primili Prijedlog zaključka, obrazlaže isti te otvara raspravu. 
Budući da se nitko ne javlja za riječ, Prijedlog zaključka daje na glasovanje.
           Vijeće je većinom glasova (9 „za“ i 1 „suzdržan“) donijelo 

[bookmark: _Hlk86056386]Z A K L J U Č A K
o očitovanju na prijedlog građanina P.J. za prenamjenom upotrebe zemljišta


1. Vijeće Gradske četvrti Brezovica upoznalo se s inicijativom  gospodina P.J. da se parcele koje su u njegovom vlasništvu (k.č. 2957/1, 2957/2 i 2956/6 k.o. Brezovica nova) prilikom izmjena Prostornog plana Grada Zagreba iz 3. kategorije poljoprivrednog zemljišta prenamjeni u površinu stambene gradnje. Vijeće Mjesnog odbora Brezovica na 38. sjednici se negativno očitovalo na prijedlog građanina P.J. s obrazloženjem da se trebaju sačuvati poljoprivredne površine i da u navedenom zahvatu ne postoji vodoopskrbni cjevovod i kanalizacijska mreža.

2. Vijeće Gradske četvrti Brezovica daje negativno mišljenje na prijedlog građanina P.J. da se poljoprivredne parcele uz ulicu Drežnik III. odvojak (k.č. 2957/1, 2957/2 i 2956/6 k.o. Brezovica nova) prenamjene u građevinsko zemljište.

3. Ovaj će Zaključak biti dostavljen Gradskom uredu za gospodarstvo, ekološku održivost i
    strategijsko planiranje – Sektoru za strategijsko i prostorno planiranje i građaninu P.J.

Ad. 5. Prijedlog zaključka o potrebi ubrzavanja procesa izrade projektne dokumentacije za proširenje groblja u Brezovici

Predsjednik Vijeća Tomislav Cavrić moli člana Vijeća Vladimira Iviček da obrazloži prijedlog zaključka. Vladimir Iviček izvještava o dugotrajnosti procesa izrade projektne dokumentacije i o nedostatku grobnih mjesta na području Gradske četvrti Brezovica.
 Vijeće je jednoglasno (10 „za“) donijelo

	Z A K L J U Č A K
o potrebi ubrzavanje procesa izrade projektne dokumentacije za proširenje groblja u Brezovici

1. Vijeće Gradske četvrti Brezovica raspravljalo je o prigovorima građana da se već više od 25 godina zbog nedostatka slobodnih grobnih mjesta dio građana Brezovice grobna mjesta mora kupovati u drugim dijelovima grada. Gradska skupština Grada Zagreba je na 40. sjednici, 5. travnja 2005., donijela Odluku o donošenju Detaljnog plana uređenja proširenja groblja u Brezovici – I. etapa (Službeni glasnik Grada Zagreba 6/05) te još nije realizirano proširenje groblja.

2. Vijeće Gradske četvrti Brezovica traži ubrzavanje procesa izrade projektne dokumentacije za izgradnju pristupne prometnice i oborinsku odvodnju groblja Brezovica te projektnu dokumentaciju za proširenje groblja u Brezovici. Vijeće, također traži informaciju o statusu izrade projektne dokumentacije.

3. Ovaj će Zaključak biti dostavljen Gradskom uredu za obnovu, izgradnju, prostorno uređenje, graditeljstvo i komunalne poslove – Sektoru za ceste i Sektoru za građenje komunalne infrastrukture i održavanje javnoprometnih površina, javnih objekata i javne rasvjete.


Ad. 6. Pitanja, prijedlozi i obavijesti

	Predsjednik izvještava o događajima koji će se održati na području Gradske četvrti Brezovica putem planova potreba. Potom izvještava o sastanku s predstavnicima Vodoopskrbe i odvodnje d.o.o. Ulice Kraljevečki brijeg V. odvojak i VI. odvojak uskoro će projektna dokumentacija za izgradnju cjevovoda ići objedinjeno na javnu nabavu. Priključci će biti stavljeni u troškovnike. Ishođena je građevinska dozvola za „sliv Ograja.“ Sedam kućanstava od 15 ukupno koliko ih ima u Grančarskoj ulici V. odvojku je zatražilo priključenje na kanalizaciju. 
	Petar Vukelić izvijestio je o statusu akcija iz Programa građenja i Programa održavanja.
	Ivica Mavračić izvijestio je o problemu s izvedbom javne rasvjete koja prolazi kroz šumu u ulici Širanovići i Derdići. 
	Zlatko Katulić zamolio je da se pošalje upit vezano uz status skupina prioriteta za izgradnju nadstrešnica.
	Srećko Tatar upozorio je na problem s košnjom bankine u Kupinečkom Kraljevcu. Također, postavljen je upit o dobivanju odgovora Gradskog ureda za obrazovanje, sport i mlade po pitanju izgradnje dječjeg vrtića u Kupinečkom Kraljevcu.
Budući da se nitko ne javlja za riječ, predsjednik Tomislav Cavrić zahvaljuje članovima Vijeća na radu te zaključuje 39. sjednicu Vijeća Gradske četvrti Brezovica.

            Dovršeno u 18:10 sati.

            KLASA: 024-08/24-002/166
            URBROJ: 251-13-11-8/008-24-3
            Brezovica, 28. lipnja 2024.
 
Zapisnik izradio:
    	Petar Vukelić
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.

Izvješće o glasanju na 39. sjednici Vijeća Gradske četvrti Brezovica
28. lipnja 2024.

	
Članovi Vijeća
	Točka
1.
	Točka
2.
	Točka
3.
	Točka
4.
	
Točka
5.

	IRENA BOROVINA
	
	+
	+
	+
	+

	TOMISLAV CAVRIĆ
	
	+
	+
	+
	+

	ZDRAVKO HARMICAR
	
	+
	+
	+
	+

	VLADIMIR IVIČEK
	
	+
	+
	+
	+

	ZLATKO KATULIĆ
	
	+
	+
	+
	+

	IVICA KOVAČIĆ
	
	+
	+
	+
	+

	IVICA MAVRAČIĆ
	
	+
	+
	+
	+

	MARINA PUCEVIĆ
	
	+
	+
	0
	+

	IVAN PUCKO
	
	+
	+
	+
	+

	SREĆKO TATAR
	
	+
	+
	+
	+

	NENAD ŽUGAJ
	
	
	
	
	





*  ZA =  +
PROTIV =  -
SUZDRŽAN =  0
NIJE PRISUTAN = prekrižen


